CELEX: 32001D0686
Language: el
Date: 2001-08-22 00:00:00
Title: 2001/686/ΕΚ: Απόφαση της Επιτροπής, της 22ας Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε προσωπικούς υπολογιστές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2584]

Avis juridique important

|

32001D0686

2001/686/ΕΚ: Απόφαση της Επιτροπής, της 22ας Αυγούστου 2001, περί καθορισμού οικολογικών κριτηρίων για την απονομή κοινοτικού οικολογικού σήματος σε προσωπικούς υπολογιστές (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 2584]  

Επίσημη Εφημερίδα αριθ. L 242 της 12/09/2001 σ. 0004 - 0010

Απόφαση της Επιτροπήςτης 22ας Αυγούστου 2001περί καθορισμού οικολογικών κριτηρίων για την απονομή κοινοτικού οικολογικού σήματος σε προσωπικούς υπολογιστές[κοινοποιηθείσα υπό τον αριθμό Ε(2001) 2584](Κείμενο που παρουσιάζει ενδιαφέρον για τον ΕΟΧ)(2001/686/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου, περί αναθεωρημένου κοινοτικού συστήματος απονομής οικολογικού σήματος(1) και ιδίως τα άρθρα 3, 4, και 6,Εκτιμώντας τα ακόλουθα:(1) Το άρθρο 3 του κανονισμού (ΕΚ) αριθ. 1980/2000 προβλέπει ότι ένα προϊόν, για να λάβει οικολογικό σήμα, πρέπει να διαθέτει χαρακτηριστικά τέτοια που του επιτρέπουν να συμβάλλει σημαντικά στη βελτίωση οικολογικών παραμέτρων καθοριστικής σημασίας.(2) Το άρθρο 4 του κανονισμού (ΕΚ) αριθ. 1980/2000 προβλέπει ότι καθορίζονται ειδικά κριτήρια οικολογικής σήμανσης ανά κατηγορία προϊόντων.(3) Το άρθρο 4 του κανονισμού (ΕΚ) αριθ. 1980/2000 προβλέπει ότι η επανεξέταση των κριτηρίων οικολογικής σήμανσης καθώς και των απαιτήσεων εκτίμησης και εξακρίβωσης διενεργείται εγκαίρως προτού λήξει η περίοδος ισχύος των κριτηρίων για κάθε κατηγορία προϊόντων και ότι η επανεξέταση καταλήγει σε πρόταση παράτασης, απόσυρσης ή αναθεώρησης.(4) Στην απόφαση 1999/205/EK της Επιτροπής(2) καθορίζονταν οικολογικά κριτήρια για την απονομή του κοινοτικού οικολογικού σήματος σε προσωπικούς υπολογιστές, τα οποία, σύμφωνα με το άρθρο 3 της ίδιας απόφασης, παύουν να ισχύουν στις 28 Φεβρουαρίου 2002.(5) Ενδείκνυται να αναθεωρηθεί ο ορισμός της κατηγορίας προϊόντων και των οικολογικών κριτηρίων που καθορίζονταν με την απόφαση 1999/405/ΕΚ, έτσι ώστε να ληφθούν υπόψη οι εξελίξεις της αγοράς.(6) Ενδείκνυται η έκδοση νέας απόφασης της Επιτροπής περί καθορισμού ειδικών οικολογικών κριτηρίων για την υπόψη κατηγορία προϊόντων, τα οποία θα ισχύσουν για περίοδο τριών ετών.(7) Για χρονικό διάστημα που δεν θα υπερβαίνει τους δώδεκα μήνες, ενδείκνυται να ισχύουν τα νέα κριτήρια που καθορίζονται στην παρούσα απόφαση παράλληλα με τα κριτήρια που προβλέπονταν στην απόφαση 1999/205/ΕΚ, ώστε να δοθεί χρόνος στις εταιρείες των οποίων τα προϊόντα απέκτησαν το οικολογικό σήμα προτού εκδοθεί η παρούσα νέα απόφαση, να προσαρμόσουν τα προϊόντα τους προς τα νέα κριτήρια.(8) Τα μέτρα που προβλέπονται στην παρούσα απόφαση αναπτύχθηκαν και υιοθετήθηκαν σύμφωνα με τις διαδικασίες καθορισμού των κριτηρίων οικολογικής σήμανσης που προβλέπονται στο άρθρο 6 του κανονισμού (ΕΚ) αριθ. 1980/2000.(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 17 του κανονισμού (ΕΚ) αριθ. 1980/2000,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1>ΘΕΣΗ ΠΙΝΑΚΑ>Άρθρο 2Οι περιβαλλοντικές επιδόσεις της κατηγορίας προϊόντων όπως αυτή ορίζεται στο άρθρο 1 αξιολογούνται με βάση ειδικά οικολογικά κριτήρια που καθορίζονται στο παράρτημα.Άρθρο 3Ο ορισμός και τα κριτήρια της κατηγορίας προϊόντων του άρθρου 1 ισχύουν για χρονικό διάστημα τριών ετών μετά την ημερομηνία έναρξης εφαρμογής της παρούσας απόφασης. Εάν στο μεταξύ δεν καθοριστούν νέα οικολογικά κριτήρια, η ισχύς των πρώτων παρατείνεται για ένα ακόμη έτος.Η περίοδος ισχύος του ορισμού της κατηγορίας προϊόντων του άρθρου 1 και των κριτηρίων που καθορίστηκαν με την απόφαση 1999/205/ΕΚ παρατείνεται για χρονικό διάστημα δώδεκα μηνών μετά την ημερομηνία έναρξης εφαρμογής της παρούσας απόφασης.Άρθρο 4Για διοικητικούς σκοπούς, η εν λόγω κατηγορία προϊόντων χαρακτηρίζεται με τον κωδικό αριθμό "013".Άρθρο 5Η παρούσα απόφαση απευθύνεται σε όλα τα κράτη μέλη.Βρυξέλλες, 22 Αυγούστου 2001.Για την ΕπιτροπήMargot WallströmΜέλος της Επιτροπής(1) ΕΕ L 237 της 21.9.2000, σ. 1.(2) ΕΕ L 70 της 17.3.1999, σ. 46.ΠΑΡΑΡΤΗΜΑΠΛΑΙΣΙΟΠροκειμένου να κριθούν κατάλληλα για απονομή του οικολογικού σήματος, ένας προσωπικός υπολογιστής, μια κεντρική μονάδα επεξεργασίας, μια οθόνη ή ένα πληκτρολόγιο (στο εξής "το προϊόν"), πρέπει να περιλαμβάνονται στην κατηγορία προϊόντων του άρθρου 1 και να συμμορφώνονται προς τα κριτήρια του παρόντος παραρτήματος (αίτηση απονομής οικολογικού σήματος μπορεί να υποβάλλεται μεμονωμένα για κάθε τεμάχιο εκτός από το ποντίκι):>ΘΕΣΗ ΠΙΝΑΚΑ>Οι δοκιμές πραγματοποιούνται κατ' αίτηση όπως υποδεικνύεται στα κριτήρια, σε εργαστήρια που ανταποκρίνονται στις γενικές απαιτήσεις του προτύπου ΕΝ ISO 17025. Κατά περίπτωση, μπορούν να χρησιμοποιούνται άλλες μέθοδοι δοκιμών, εφόσον κριθούν ισοδύναμες από τους αρμόδιους φορείς. Όταν δεν αναφέρονται δοκιμές, ή όταν αναφέρονται ως χρησιμοποιούμενες για επαλήθευση ή παρακολούθηση, οι αρμόδιοι φορείς πρέπει, κατά περίπτωση, να στηρίζονται σε δηλώσεις και παραστατικά από πλευράς του αιτούντος ή/και σε ανεξάρτητες επαληθεύσεις.Τα κριτήρια αποσκοπούν:- σε περιορισμό της υποβάθμισης του περιβάλλοντος και των δυνητικών κινδύνων που σχετίζονται με τη χρησιμοποίηση ενέργειας (υπερθέρμανση του πλανήτη, εκπομπές όξινων ρύπων, εξάντληση των μη ανανεώσιμων πόρων) με μείωση της κατανάλωσης ενέργειας,- σε περιορισμό της υποβάθμισης του περιβάλλοντος που σχετίζεται με τη χρησιμοποίηση φυσικών πόρων, με ενθάρρυνση της αντικατάστασης των συστατικών μερών, της ανακύκλωσης και της συντήρησης των υπολογιστών,- σε περιορισμό της υποβάθμισης του περιβάλλοντος και των δυνητικών κινδύνων που σχετίζονται με τη χρήση επικίνδυνων ουσιών, με μείωση της χρήσης αυτών των ουσιών.Τα κριτήρια είναι τέτοια ώστε να προάγεται η εφαρμογή της βέλτιστης πρακτικής (βέλτιστη περιβαλλοντική χρήση) και η περιβαλλοντική συνείδηση του καταναλωτών. Παράλληλα, η σήμανση των πλαστικών μερών ενθαρρύνει την ανακύκλωση των προϊόντων.Τα επίπεδα των κριτηρίων έχουν καθοριστεί έτσι ώστε να προωθούν τη σήμανση των προσωπικών υπολογιστών που επιβαρύνουν λιγότερο το περιβάλλον.Συνιστάται στους αρμόδιους φορείς να λάβουν υπόψη την εφαρμογή αναγνωρισμένων προγραμμάτων διαχείρισης του περιβάλλοντος, όπως το σύστημα οικολογικής διαχείρισης και οικολογικού ελέγχου (EMAS) ή το πρότυπο ISO 14001 κατά την αξιολόγηση αιτήσεων σήμανσης και την παρακολούθηση της τήρησης των κριτηρίων του παρόντος παραρτήματος. (Σημείωση: η εφαρμογή τέτοιων συστημάτων διαχείρισης δεν είναι υποχρεωτική.)ΟΙΚΟΛΟΓΙΚΑ ΚΡΙΤΗΡΙΑ1. ΕΞΟΙΚΟΝΟΜΗΣΗ ΕΝΕΡΓΕΙΑΣΚεντρική μονάδα επεξεργασίαςα) Η κεντρική μονάδα επεξεργασίας του υπολογιστή ικανοποιεί τις απαιτήσεις του προγράμματος Energy Star(1) όσον αφορά την κατανάλωση ισχύος.Ο αιτών καταθέτει έκθεση όπου πιστοποιείται ότι η ισχύς που καταναλώνει η κεντρική μονάδα επεξεργασίας του προσωπικού υπολογιστή έχει μετρηθεί με τη διαδικασία η οποία προβλέπεται στο ισχύον συναινετικό μνημόνιο περί υπολογιστών Energy Star. Η έκθεση αναφέρει το αποτέλεσμα της μέτρησης.β) Ο υπολογιστής έχει τη δυνατότητα αναστολής ACPI(2) S3 της μνήμης RAM, ώστε η ελάχιστη ισχύς που καταναλώνεται να είναι κατώτερη των 5 W. Η επαναφορά του υπολογιστή από την κατάσταση αναστολής είναι δυνατή με εντολή μέσω:- μόντεμ,- σύνδεσης με το διαδίκτυο,- του πληκτρολογίου ή του ποντικιού.Ο προεπιλεγμένος χρόνος αδράνειας μετά τον οποίο γίνεται αυτόματα η μετάβαση από την κατάσταση λειτουργίας στην κατάσταση αναστολής ACPI S3 είναι &lt;= 30 λεπτά. Ο κατασκευαστής πρέπει να ενεργοποιήσει αυτή τη λειτουργία, αλλά ο χρήστης μπορεί να την απενεργοποιήσει.Ο αιτών καταθέτει έκθεση όπου πιστοποιείται ότι η ισχύς που καταναλώνεται σε κατάσταση αναστολής ACPI S3 έχει μετρηθεί με τη διαδικασία η οποία προβλέπεται στο ισχύον συναινετικό μνημόνιο περί υπολογιστών Energy Star. Η έκθεση αναφέρει το αποτέλεσμα της μέτρησης.γ) Η κατανάλωση ισχύος σε κατάσταση εκτός λειτουργίας (off-mode) δεν υπερβαίνει τα 2 W. Εκτός λειτουργίας, σε αυτήν την περίπτωση, είναι η κατάσταση που επιτυγχάνεται με την εντολή τερματισμού της λειτουργίας του υπολογιστή.Ο αιτών καταθέτει έκθεση όπου πιστοποιείται ότι η ισχύς που καταναλώνεται σε κατάσταση εκτός λειτουργίας έχει μετρηθεί με τη διαδικασία η οποία προβλέπεται στο ισχύον συναινετικό μνημόνιο περί υπολογιστών Energy Star. Η έκθεση αναφέρει το αποτέλεσμα της μέτρησης.Οθόνηα) Σε κατάσταση αναστολής(3) η οθόνη καταναλώνει ισχύ &lt;= 10 W. Ο προεπιλεγμένος χρόνος αδράνειας μετά τον οποίο γίνεται αυτόματα η μετάβαση από την κατάσταση λειτουργίας στην κατάσταση αναστολής είναι &lt;= 15 λεπτά. Ο κατασκευαστής πρέπει να ενεργοποιήσει αυτή τη λειτουργία, αλλά ο χρήστης μπορεί να την απενεργοποιήσει.β) Σε κατάσταση παρατεταμένης αναστολής (deep sleep)(4) η οθόνη καταναλώνει ισχύ &lt;= 5 W. Ο προεπιλεγμένος χρόνος αδράνειας μετά τον οποίο γίνεται αυτόματα η μετάβαση από την κατάσταση λειτουργίας στην κατάσταση παρατεταμένης αναστολής είναι &lt;= 30 λεπτά. Ο κατασκευαστής πρέπει να ενεργοποιήσει αυτή τη λειτουργία, αλλά ο χρήστης μπορεί να την απενεργοποιήσει.Ο αιτών καταθέτει έκθεση όπου πιστοποιείται ότι η ισχύς που καταναλώνεται σε αυτές τις δύο καταστάσεις αναστολής έχει μετρηθεί με τη διαδικασία η οποία προβλέπεται στο ισχύον συναινετικό μνημόνιο περί υπολογιστών Energy Star. Η έκθεση αναφέρει το αποτέλεσμα των μετρήσεων και στις δύο καταστάσεις.2. ΠΑΡΑΤΑΣΗ ΖΩΗΣΚεντρική μονάδα επεξεργασίαςα) Ο κατασκευαστής παρέχει τριετή τουλάχιστον εγγύηση για την κεντρική μονάδα επεξεργασίας του προσωπικού υπολογιστή. Η εγγύηση ισχύει από την ημέρα παράδοσης στον πελάτη.β) Ο σχεδιασμός του υπολογιστή επιτρέπει αλλαγή της μνήμης.γ) Ο σχεδιασμός του υπολογιστή επιτρέπει αντικατάσταση του σκληρού δίσκου, και εφόσον υπάρχουν, της μονάδας δίσκου ή της μονάδας ψηφιακού βιντεοδίσκου.δ) Παρέχονται τουλάχιστον δύο υποδοχές για απευθείας σύνδεση πρόσθετου περιφερειακού εξοπλισμού, όπως σαρωτών και εφεδρικών συσκευών.Ο αιτών καταθέτει δήλωση συμμόρφωσης του προϊόντος με τις εν λόγω απαιτήσεις.ΟθόνηΟ κατασκευαστής παρέχει τριετή τουλάχιστον εγγύηση για την οθόνη του προσωπικού υπολογιστή. Η εγγύηση ισχύει από την ημέρα παράδοσης στον πελάτη.Ο αιτών καταθέτει δήλωση συμμόρφωσης του προϊόντος με τις εν λόγω απαιτήσεις.3. ΠΕΡΙΕΚΤΙΚΟΤΗΤΑ ΜΙΑΣ ΟΘΟΝΗΣ ΥΓΡΩΝ ΚΡΥΣΤΑΛΛΩΝ ΣΕ ΥΔΡΑΡΓΥΡΟΟ φωτισμός της οθόνης υγρών κρυστάλλων δεν πρέπει να υπερβαίνει τα 3 mg υδραργύρου ανά λυχνία (κατά μέσο όρο).Ο αιτών καταθέτει δήλωση συμμόρφωσης του προϊόντος με τις εν λόγω απαιτήσεις.4. ΘΟΡΥΒΟΣΣύμφωνα με το σημείο 3.2.5 του προτύπου ISO 9296, η δηλούμενη στάθμη ηχητικής ισχύος της κεντρικής μονάδας επεξεργασίας του προσωπικού υπολογιστή δεν υπερβαίνει:- 48 dB(A) σε κατάσταση αδράνειας,- 55 dB(A) κατά την πρόσβαση σε μονάδα δίσκου.Ο αιτών καταθέτει έκθεση όπου πιστοποιείται ότι οι ηχητικές εκπομπές έχουν μετρηθεί σύμφωνα με τα πρότυπα ISO 7779 και ISO 9296. Η έκθεση αναφέρει τα αποτελέσματα των μετρήσεων σε κατάσταση αδράνειας και κατά την πρόσβαση σε μονάδα δίσκου, τα οποία και δηλώνονται σύμφωνα με το σημείο 3.2.5 του προτύπου ISO 9296.5. ΗΛΕΚΤΡΟΜΑΓΝΗΤΙΚΗ ΑΚΤΙΝΟΒΟΛΙΑΗ οθόνη του προσωπικού υπολογιστή πρέπει να ανταποκρίνεται στα ισχύοντα όρια μέγιστης έκθεσης σε ακτινοβολία που προβλέπονται στη σύσταση 1999/519/ΕΚ του Συμβουλίου, της 12ης Ιουλίου 1999, περί του περιορισμού της έκθεσης του ευρύτερου πληθυσμού σε ηλεκτρομαγνητικά πεδία (0 Hz έως 300 GHz)(5).Ο αιτών καταθέτει έκθεση όπου διευκρινίζονται οι μέθοδοι που χρησιμοποιήθηκαν για τη μέτρηση της ηλεκτρομαγνητικής ακτινοβολίας. Η έκθεση αποδεικνύει ότι η οθόνη του προσωπικού υπολογιστή ανταποκρίνεται στα ισχύοντα ανώτατα όρια έκθεσης που προβλέπονται στη σύσταση 1999/519/ΕΚ.6. ΑΠΟΣΥΡΣΗ ΚΑΙ ΑΝΑΚΥΚΛΩΣΗΟ κατασκευαστής αναλαμβάνει χωρίς επιβάρυνση την απόσυρση του προϊόντος για επισκευή ή ανακύκλωση, και κάθε μέρους που αντικαθίσταται, εκτός από τεμάχια που έχουν μολυνθεί από τους χρήστες (π.χ. σε ιατρικές ή πυρηνικές εφαρμογές). Επιπλέον, το προϊόν ανταποκρίνεται στα ακόλουθα κριτήρια:α) Ένα ειδικευμένο άτομο είναι από μόνο του σε θέση να αποσυναρμολογήσει το προϊόν.β) Ο κατασκευαστής ελέγχει την αποσυναρμολόγηση του προϊόντος και συντάσσει σχετική έκθεση, η οποία τίθεται στη διάθεση τρίτων κατόπιν αιτήσεως. Η έκθεση επιβεβαιώνει, μεταξύ άλλων, ότι:- οι συνδέσεις είναι ευδιάκριτες και προσπελάσιμες,- οι συνδέσεις είναι κατά το δυνατόν τυποποιημένες,- οι συνδέσεις είναι προσπελάσιμες με κοινά εργαλεία,- οι λυχνίες φωτισμού της οθόνης υγρών κρυστάλλων αφαιρούνται εύκολα.γ) Ασύμβατα και επικίνδυνα υλικά πρέπει να αφαιρούνται εύκολα.δ) 90 % των πλαστικών και μεταλλικών υλικών του περιβλήματος και του σκελετού/πλαισίου είναι τεχνικώς ανακυκλώσιμα.ε) Τυχόν απαιτούμενες ετικέτες αφαιρούνται εύκολα ή είναι εγχάρακτες.στ) Τα πλαστικά μέρη:- δεν περιέχουν μόλυβδο ή κάδμιο που έχουν προστεθεί εκούσια,- αποτελούνται από ένα πολυμερές ή από συμβατά πολυμερή, εκτός από το κάλυμμα το οποίο αποτελείται από δύο το πολύ είδη πολυμερών που διαχωρίζονται,- δεν περιέχουν μεταλλικά ποικίλματα μη αφαιρετά.ζ) Τα πλαστικά μέρη βάρους μεγαλύτερου από 25 g:->ΘΕΣΗ ΠΙΝΑΚΑ>- Δεν περιέχουν επιβραδυντικά φλόγας ουσίες ή παρασκευάσματα που περιέχουν ουσίες οι οποίες έχουν ταξινομηθεί ή ενδέχεται να ταξινομηθούν ως R45 (ενδέχεται να προκαλεί καρκίνο), R46 (ενδέχεται να προκαλεί κληρονομικές γενετικές βλάβες), R50 (πολύ τοξικό για υδρόβιους οργανισμούς), R51 (τοξικό για υδρόβιους οργανισμούς), R52 (επιβλαβές για υδρόβιους οργανισμούς), R53 (ενδέχεται να προκαλεί χρόνιες επιπτώσεις στο υδάτινο περιβάλλον), R60 (ενδέχεται να διαταράσσει τη γονιμότητα), R61 (ενδέχεται να προκαλεί βλάβες στο έμβρυο), κατά την έννοια των διατάξεων της οδηγίας 67/548/ΕΟΚ του Συμβουλίου(6) και των μετέπειτα τροποποιήσεων αυτής.- Φέρουν μόνιμη σήμανση που ταυτοποιεί το υλικό, σύμφωνα με το πρότυπο ISO 11469. Εξαιρούνται από αυτό το κριτήριο πλαστικά υλικά που λαμβάνονται με εξώθηση και ο οπτικός κυματοδηγός στις επίπεδες οθόνες.η) Οι μπαταρίες δεν περιέχουν πάνω από 0,0001 % υδράργυρο, 0,001 % κάδμιο ή 0,01 % μόλυβδο κατά βάρος.Ο αιτών καταθέτει δήλωση συμμόρφωσης του προϊόντος με αυτές τις απαιτήσεις. Ο αιτών καταθέτει αντίγραφο της έκθεσης αποσυναρμολόγησης στον αρμόδιο φορέα που αξιολογεί την αίτηση.7. ΟΔΗΓΙΕΣ ΧΡΗΣΗΣΤο προϊόν πωλείται συνοδευόμενο με οδηγίες χρήσεως, όπου μεταξύ άλλων παρέχονται υποδείξεις σχετικά με την ορθή οικολογική χρήση αυτού, και πιο συγκεκριμένα:1. Συστάσεις σχετικά με την αξιοποίηση των χαρακτηριστικών διαχείρισης ισχύος, και η επισήμανση ότι τυχόν απενεργοποίηση αυτών των χαρακτηριστικών μπορεί να οδηγήσει σε αυξημένη κατανάλωση ενέργειας και συνεπώς σε αύξηση των λειτουργικών εξόδων.2. Ενημέρωση ότι η ενέργεια που διέρχεται από τους αγωγούς μπορεί να μηδενιστεί εάν ο υπολογιστής ή ο ρευματοδότης αποσυνδεθούν από το ηλεκτρικό δίκτυο.3. Πληροφορίες για την εγγύηση και τη δυνατότητα εξεύρεσης ανταλλακτικών στην αγορά. Για περιπτώσεις κατά τις οποίες ενδείκνυται η αναβάθμιση ή αντικατάστση μερών από τον καταναλωτή, παρέχονται οδηγίες για την ορθή διαδικασία.4. Ενημέρωση ότι ο σχεδιασμός του προϊόντος επιτρέπει την ορθή επαναχρησιμοποίηση των μερών και την ανακύκλωση αυτών, και επομένως ότι δεν πρέπει να απορρίπτονται.5. Οδηγίες για τον τρόπο με τον οποίο ο καταναλωτής μπορεί να χρησιμοποιήσει τις δυνατότητες απόσυρσης που προσφέρει ο κατασκευαστής.6. Η πληροφορία ότι στο προϊόν έχει απονεμηθεί το οικολογικό σήμα της ΕΕ, με μια σύντομη συνοδευτική εξήγηση της σημασίας του, και η επισήμανση ότι περισσότερες πληροφορίες σχετικά με το οικολογικό σήμα υπάρχουν στη διεύθυνση http://europa.eu.int/ecolabel.Ο αιτών καταθέτει δήλωση συμμόρφωσης του προϊόντος με τις εν λόγω απαιτήσεις και αντίγραφο των οδηγιών χρήσεως στον αρμόδιο φορέα που αξιολογεί την αίτηση.8. ΠΕΡΙΒΑΛΛΟΝΤΙΚΗ ΔΗΛΩΣΗΤο προϊόν συνοδεύεται από περιβαλλοντική δήλωση η οποία και διατίθεται στον χρήστη. Η δήλωση ανταποκρίνεται στις συστάσεις της τεχνικής έκθεσης 70 "Οικολογικά χαρακτηριστικά των προϊόντων", του συνδέσμου Ευρωπαίων κατασκευαστών ηλεκτρονικών υπολογιστών (ECMA).9. ΠΛΗΡΟΦΟΡΙΕΣ ΠOY ΠΕΡΙΕΧΕΙ ΤΟ ΟΙΚΟΛΟΓΙΚΟ ΣΗΜΑΤο τετραγωνίδιο 2 του οικολογικού σήματος περιέχει το ακόλουθο κείμενο:- χαμηλή κατανάλωση ενέργειας,- προσφέρεται για ανακύκλωση.(1) Όπως ορίζεται από την υπηρεσία προστασίας περιβάλλοντος των Ηνωμένων Πολιτειών.(2) Προηγμένη διευθέτηση και διασύνδεση ισχύος [Advanced Configuration and power interface (ACPI)].(3) Σύμφωνα με τον ισχύοντα ορισμό Energy Star του όρου "πρώτη χαμηλή ισχύς" ή "κατάσταση αναστολής".(4) Σύμφωνα με τον ισχύοντα ορισμό Energy Star του όρου "δεύτερη χαμηλή ισχύς" ή "κατάσταση παρατεταμένης αναστολής".(5) ΕΕ L 199 της 30.7.1999, σ. 59.(6) ΕΕ L 196 της 16.8.1967, σ. 1.